Gjesværstappan

Gjesværstappan (òg berre kalla Stappan) er ei øygruppe i Nordkapp kommune i Finnmark. Øyane ligg nord for fiskeværet Gjesvær på Magerøya. Nordfrå er dei tre største øyane Storstappen (høgaste punkt 283 moh) med halvøya Stauren, Kjerkestappen (høgaste punkt 166 moh) og Bukkstappen (høgaste punkt 92 moh). Til saman har dei tre øyane eit areal på om lag 1,6 km². Øyane er fuglefjell, og dei er verna som naturreservat. Gjesværstappan har den største sjøfuglkolonien i Noreg. Mellom anna har øyane ein stor koloni av lundefugl og den nordlegaste havsulekolonien i Noreg. Òg alke, krykkje, skarv, lomvi, havhest og havsvale hekkar i Gjesværstappan. Bakgrunnsstoff Miljøstatus: Gjesværstappan naturreservat Arkivert 2005-05-21 ved Wayback Machine. Finnmark Dagblad: I havsulas rike